Guŝ Katif

**Guŝ Katif** (), en traduko "rikolta bloko") estis grupo de 17 israelaj setlejoj en la sudo de la Gaza Sektoro. Dum la retiro de Israelo el Gazao je aŭgusto 2005, ĉiuj  loĝantoj de Guŝ Katif estis devigitaj forlasi la areon kaj iliaj domoj detruiĝis, laŭ interkonsento de la israela kaj palestina registaroj nuligi la israelajn setlejojn en la Sektoro.

## Geografio 
La teritorio Guŝ Katif lokiĝis en la sudokcidenta rando de la Gaza Sektoro. Ĝi limiĝis sudokcidente de Rafah kaj la limo al Egiptio, oriente de Ĥan Junis, nordoriente de Deir el-Balah, kaj okcidente plus nordokcidente de la Mediteranea Maro. Mallarĝa, unu-kilometra strio de areo loĝata de beduinaj palestinanoj situis laŭlonge de la mediteranea marbordo. La plejparto de Guŝ Katif situas sur la sablaj dunoj kiuj apartigas la marbordan ebenaĵon de la maro.

## Demografio 
eta|350px|*Neve Dekalim* estis la urba centro de la teritorio
Pli-malpli  loĝantoj vivis en Guŝ Katif, multaj el ili ortodoksaj judoj, kvankam ankaŭ estis sekularaj judoj kaj pluraj centoj da islamanaj familioj, kiuj oficiale estis palestinaj civitanoj, sed vivis en la setlejoj.

## Historio 
Dum la vilaĝo *Kfar Darom* jam ekzistias dum la 30-aj kaj 40-aj jaroj de la 20-a jarcento, la teritorio Guŝ Katif serioze ekestis dum 1968, kiam prezentiĝis plano por la fondado de du israelaj setlejoj centre de la Gaza Sektoro. Konsideriĝis grava la ideo iom miksi arabajn kaj israelajn setlantojn en la areo kaptita de la israela armeo dum la sestaga milito de la antaŭa jaro 1967, por malpliprobabligi atakojn de araboj al la apudlimaj komunumoj de Israelo. Dum 1970, *Kfar Darom* restariĝis kiel unua el poste multaj israelaj agrikulturaj setlejoj de la areo. Post la Israela-Egiptia Pripaca Interkonsento kaj la forigo de israelanoj el la setleja bloko *Jamit* sude de *Rafah* la teritorioj *Morag* kaj *Kfar Darom* estis unuigitaj al setleja bloko sub la nomo Guŝ Katif. Dum la 80-aj jaroj de la 20-a jarcento novaj komunumoj fondiĝis, kaj alfluis setlistoj, kiuj antaŭe vivis sur la Sinaja duoninsulo. La plejparto de la blokaj komunumoj organiziĝis kiel moŝavoj.

[eta|350px|[Vitrodomoj, kiel jen en *Morag*, estis la centro de la agrikultura produktado.]]

## Setlejoj en Guŝ Katif 
* *Bedolah* בדולח (laŭlitere "kristalo")
* *Bnei Acmon* בני עצמון
* *Gadid* גדיד (laŭlitere "kolekto de palmfruktoj")
* *Gan Or* גן אור (laŭlitere "ĝardeno de lumo")
* *Ganei Tal* גני טל (laŭlitere "ĝardeno de roso")
* *Kfar Darom* כפר דרום (laŭlitere "vilaĝo de la sudo")
* *Kfar Jam* כפר ים (laŭlitere "vilaĝo de la maro")
* *Kerem Acmona* כרם עצמונה
* *Morag* מורג (laŭlitere "rikolta falĉilo")
* *Neve Dekalim* נוה דקלים (laŭlitere "Palma oazo")
* *Necer Hazani* נצר חזני
* ''Pe'at Sade* פאת שדה (laŭlitere "kamporando")
* *Katif* קטיף (laŭlitere "florkolektado")
* *Rafiah Jam* רפיח ים
* *Ŝirat Hajam* שירת הים (laŭlitere "kanto de la maro")
* *Slav* שליו (laŭlitere "koturno")
* *Tel Katifa* תל קטיפא

La setlejoj de la bloko Guŝ Katif estis ĉirkaŭitaj per barilo.

Aldone al Guŝ Katif, estis tri pliaj israelaj setlejoj en la teritorio *Guŝ Erec* en la nordo de la Gaza Sektoro (*Elei Sinai, Dugit* kaj *Nisanit*), kaj ankoraŭ plia proksime de la centro de la Sektoro (*Necarim'').

## Vidu ankaŭ 
* Retiro de Israelo el Gazao

## Referencoj 
Kategorio:Geografio de Israelo